கேள்வி: சாலமோனின் ஞானம் (நூல்) என்பது என்ன?
பதில்: படிமம்:Holy Wisdom (17th c., Yaroslavl museum).jpg சாலமோனின் ஞானம் (''Book of Wisdom'') என்னும் நூல் பழைய ஏற்பாடு பகுதியாகிய இணைத் திருமுறை நூல்கள் தொகுப்பைச் சேர்ந்த ஏழு நூல்களுள் ஒன்றாகும்[http://en.wikipedia.org/wiki/Book_of_Wisdom சாலமோனின் ஞானம்]. இந்நூல்கள் கத்தோலிக்க திருச்சபை மரபுவழாத் திருச்சபை பிற விவிலிய நூல்களைப் போன்று விவிலிய இறை ஏவுதல் எழுதப்பட்டவையாக ஏற்கப்பட்டுள்ளன.
கேள்வி: சாலமோனின் ஞானம் (நூல்) - பெயர் என்பது என்ன?
பதில்: சாலமோனின் ஞானம் என்னும் இந்நூல் கிரேக்க மூல மொழியில் sofía solomóntos (Σοφία Σολομώντος) எனவும் இலத்தீனில் Sapientia என்றும் பெயர் பெற்றுள்ளது. இந்நூல் இணைத் திருமுறை நூல்கள் விவிலிய நூல் ஆகும். விவிலியத்தின் பகுதியாக இந்நூல் கி.பி. 397இல் கார்த்தேசு (Carthage) நகரில் நடந்த சங்கத்திலும், பின்னர் திரெந்து பொதுச் சங்கம் (கி.பி. 1546) அதிகாரப்பூர்வமாக ஏற்கப்பட்டது. இந்நூலின் மூல பாடம் (செப்துவசிந்தா) [http://en.wikipedia.org/wiki/Septuagint செப்துவசிந்தா] என்னும் கிரேக்க விவிலியத்தில் உள்ளது.
கேள்வி: சாலமோனின் ஞானம் (நூல்) - கிறித்தவப் பார்வையில் சாலமோனின் ஞானம் நூல் குறித்து விரிவாக சொல்லுங்கள்.
பதில்: ஞானம் ஆளாக, குறிப்பாக, ஒரு பெண்மணியாக, இந்நூலில் உருவகிக்கப்படுகிறது. எபிரேய மொழியிலும் கிரேக்க மொழியிலும் "ஞானம்" என்பதற்கு இணையான சொல் பெண்பால் சார்ந்ததே. ஞானத்துக்கு இணையான எபிரேயச் சொல் Ḥokmot (חכמות); கிரேக்கச் சொல் Sophia (Σοφíα); இலத்தீனில் Sapientia. இவை அனைத்தும் பெண்பாற் சொற்களாகும். இவ்வாறு ஆள்நிலை கொண்ட ஞானம் கடவுளுக்குரிய பண்புகளையும் கொண்டுள்ளது. "ஞானம் - ஆற்றல் கொண்டது. அவ்வாற்றல் அறிவுடையது; மனித நேயம் கொண்டது... ஞானம் கடவுளின் ஆற்றலிலிருந்து புறப்படும் ஆவி; எல்லாம் வல்லவரின் மாட்சியிலிருந்து எழும் தூய வெளிப்பாடு (சாலமோனின் ஞானம் 7:22-35). மேலும் ஞானம் "கடவுளுடைய செயல்களைத் தேர்வுசெய்கிறது" (8:4). "ஞானம் - என்றுமுள ஒளியின் சுடர்" (7:26). இப்பண்புகள் எல்லாம் கடவுளுக்கு உரியவை என்னும் விதத்தில் அவற்றைக் கிறித்தவம் இயேசு கிறிஸ்துவுக்கு ஏற்றி உரைக்கிறது. எபிரேயருக்கு எழுதிய திருமுகம் இதைத் தெளிவாகக் கூறுகிறது: "கடவுளுடைய மாட்சிமையின் சுடரொளியாகவும், அவருடைய இயல்பின் அச்சுப் பதிவாகவும் விளங்கும் இறைமகன் தம் வல்லமைமிக்க சொல்லால் எல்லாவற்றையும் தாங்கி நடத்துகிறார்" (எபி 1:3). ஒரே கடவுள் மூன்று ஆள்களாய் உள்ளார் என்னும் கொள்கை கிறித்தவத்துக்கு அடிப்படையானது. அதுவும் உருவகமாக ''சாலமோனின் ஞானம்'' நூலில் உள்ளது: நீர் ஞானத்தை அருளாமலும், உயர் வானிலிருந்து உம் தூய ஆவியை அனுப்பாமலும் இருந்தால் உம் திட்டத்தை யாரால் அறிந்துகொள்ள இயலும்?" ஞானம் என்பது கடவுளின் வார்த்தையாகிய இயேசு கிறிஸ்துவுக்கும், தூய ஆவி கடவுளின் வல்லமையாக நமக்கு வழங்கப்படும் கொடையாகிய ஆவியாருக்கும் உருவகம் என்பது கிறித்தவப் பார்வை. இயேசு கிறிஸ்து மனிதரின் பாவங்களுக்காகத் துன்புற்று இறந்ததை முன்னறிவிக்கும் வகையிலும் இந்நூலில் பல குறிப்புகள் உள்ளன. இறைப்பற்றில்லாதவர்கள் நேர்மையாக வாழ்வோரைச் சாவுக்குத் தீர்ப்பிட எண்ணுகிறார்கள் (2:20). "நீதிமான்கள் கடவுளின் மக்கள் என்றால், அவர் அவர்களுக்கு உதவி செய்வார்" என்று கூறி இறைப்பற்றில்லாதவர்கள் ஏளனம் செய்கிறார்கள் (2:18). இக்கூற்றுகள் இயேசுவுக்குப் பொருத்தி உரைக்கப்படுகின்றன.
கேள்வி: சாலமோனின் ஞானம் (நூல்) - நூலிலிருந்து ஒரு பகுதி பற்றி நீங்கள் என்ன அறிந்துள்ளீர்கள்?
பதில்: சாலமோனின் ஞானம் 5:8-13) "இறுமாப்பால் நமக்குக் கிடைத்த பயன் என்ன? செல்வச் செருக்கால் நமக்கு விளைந்த நன்மை என்ன? இவை அனைத்தும் நிழல்போலக் கடந்துபோயின; புரளி போல விரைந்து சென்றன. அலைமோதும் நீர்ப்பரப்பைக் கிழித்துக்கொண்டு கப்பல் செல்கிறது. அது சென்ற தடத்தை யாரும் காண முடியாது; அதன் அடித்தட்டின் சுவடுகள் அலைகளில் புலப்படுவதில்லை... இவற்றைப் போன்றதே நம் நிலையும்! நாம் பிறந்தோம்; உடனே இறந்துபட்டோம்."
கேள்வி: சாலமோனின் ஞானம் (நூல்) - உட்பிரிவுகள் பற்றி விளக்கவும்.
பதில்: {| class="wikitable" |- ! பொருளடக்கம் ! நூல் அதிகாரங்கள் மற்றும் வசன வரிசை ! 1995 திருவிவிலியப் பதிப்பில் பக்க வரிசை |- | 1. ஞானமும் மனிதரின் முடிவும் | 1:1 - 5:23 | 69 - 75 |- | 2. ஞானத்தின் தோற்றம், இயல்பு, அதை அடையும் வழி | 6:1 - 9:18 | 75 - 82 |- | 3. மீட்பு வரலாற்றில் ஞானம் | 10:1 - 19:22 | 82 - 101 |}